फिल्म ‘बीहड़’ में कुसुमा नाइन की भूमिका निभा कर चर्चा में आई इलाहाबाद की अनामिका पांडे की पहचान ये है कि 2007 में वे सा रे गा मा पा की टॉप 10 में थीं और आज टेलीविजन, भोजपुरी फिल्में और इवेन्ट शो में उनका सिक्का चलता है। अनामिका पांडे ने धारावाहिक ‘अगले जनम मोहे बिटिया ही कीजो’, ‘सीआईडी’ और ‘गणेशलीला’ में चुनौतीपूर्ण भूमिकाएं निभाईं। फिल्म ‘बीहड़’ में कुसुमा नाइन की इतनी शानदार भूमिका अनामिका ने किया कि हर तरफ उनके किरदार की चर्चा है। अनामिका आज भोजपुरी सिनेमा के चर्चित निर्माता-निर्देशक राजकुमार पांडे, आदर्श जैन आदि की फिल्मों के लिए बतौर मुख्य भूमिका अनुबंधित हैं।
भोजपुरी मेगा स्टार मनोज तिवारी के साथ कई स्टेज शो कर चुकी अनामिका के सर्पोटर ज़्यादा हैं। चुनौतीपूर्ण भूमिका करने में माहिर अनामिका कहती हैं भोजपुरी मेरी मातृभाषा है। मुझे जब निर्माता राजकुमार पांडे और आदर्श जैन ने भोजपुरी फिल्मों में मुख्य नायिका का ऑफर किया तो मैंने हां कर दिया। ‘बीहड़’ की मिली सफलता से अनामिका काफी खुश हैं। वे कहती हैं कुसुमा नाईन की चुनौतीपूर्ण भूमिका ने मेरे अंदर नई जान डाल दिया है। मधुर आवाज़ वाली अनामिका को कई बड़ी भोजपुरी फिल्मों के ऑफर लगातार मिल रहे हैं और भोजपुरी वल्र्ड में उनका सिक्का चलेगा यह भी तय है।
hin_Deva hin_Deva